|  |  |  |
| --- | --- | --- |
|  |  | Nr. 47/1512/2018/02.08.2019 |
|  |  |  |
|  |  |  |

**CAIET DE SARCINI**

|  |  |
| --- | --- |
|  | Servicii de organizare evenimente în cadrul proiectului „Consolidarea capacităților CARIN[[1]](#footnote-2) ca centru de expertiză prin dezvoltarea în continuare a rețelei și diseminarea celor mai bune practici în domeniul recuperării creanţelor”Evenimente organizate în București, 2019 |

1. INTRODUCERE

Caietul de sarcini face parte integrantă din documentația de atribuire pentru încheierea contractului și constituie ansamblul cerințelor minime și obligatorii pe baza cărora operatorii economici își vor elabora oferta.

În acest sens, orice ofertă prezentată, care se abate de la prevederile Caietului de sarcini, va fi luată în considerare numai în măsura în care propunerea tehnică presupune asigurarea unui nivel calitativ superior cerințelor minime obligatorii din Caietul de sarcini.

1. DATE GENERALE

Beneficiar: Agenția Națională de Administrare a Bunurilor Indisponibilizate (România)

Titlu proiect: *„****Consolidarea capacităților CARIN ca centru de expertiză prin dezvoltarea în continuare a rețelei și diseminarea celor mai bune practici în domeniul recuperării creanţelor”***

1. JUSTIFICARE

Potrivit Contractului de finanțare nr. 862662/16.05.2019 încheiat între Uniunea Europeană, reprezentată de Comisia Europeană în calitate de finanţator și Agenția Națională de Administrare a Bunurilor Indisponibilizate (ANABI), (denumită în continuare *Agenția*), în calitate de beneficiar, derulează proiectul „*Consolidarea capacităților CARIN ca centru de expertiză prin dezvoltarea în continuare a rețelei și diseminarea celor mai bune practici în domeniul recuperării creanţelor*”, finanțat din fonduri nerambursabile prin Programul „ISPF” 2018 al Comisiei Europene.

Proiectul este derulat în parteneriat cu Serviciul Public Federal Justiţie din Belgia, (denumit în continuare *FOD Justitie*) şi are ca obiectiv sprijinirea activităţilor principale ale reţelei CARIN.

În cadrul acestui proiect, în perioada 2019-2020, urmează să se organizeze *4 întâlniri ale reţelei CARIN (2 întâlniri ale Grupului de Coordonare CARIN[[2]](#footnote-3), Întâlnirea generală anuală CARIN şi o întâlnire tematică cu reprezentanţii reţelelor de recuperare a creanţelor)*.

Astfel, activităţile proiectului sunt următoarele:

1. **2 întâlniri ale Grupului de Coordonare CARIN, a câte două zile fiecare, care vor avea loc în România (Bucureşti), pentru estimat 18 participanţi/întâlnire.**

**Prima întâlnire va avea loc în perioada 1-2 octombrie 2019 sau 2 - 13 decembrie 2019 (perioade adreate).**

A doua întâlnire a Grupului de coordonare va fi organizată concomitent cu întâlnirea tematică (vezi Activitatea 3) şi consecutiv va fi organizată Întâlnirea Generală Anuală CARIN (vezi Activitatea 2), în perioada 21 octombrie - 15 noiembrie 2019.

1. **1 Întâlnire Generală Anuală CARIN, care va avea loc în România (Bucureşti),** în al treilea trimestru (perioada agreată 21 octombrie - 15 noiembrie 2019) pentru un număr estimat de 180 participanţi.
2. 1 **Întâlnire tematică de o zi, care va avea loc în România (Bucureşti), pentru un număr estimat de 40 participanţi (14 reprezentanţi ai reţelelor regionale de tip CARIN şi restul membrii ai Grupului de Coordonare CARIN -** (perioada agreată 21 octombrie - 15 noiembrie 2019).

Astfel, menţionăm faptul că la **fiecare întâlnire a Grupului de Coordonare CARIN** vor participa câte doi reprezentanţi ai Grupului de Coordonare, respectiv 18 participanţi, cărora li se va cazarea pentru o noapte şi masa (mic dejun şi cină). Totodată pentru prima întâlnire va fi închiriată pentru două zile o sală cu o capacitate de cel puțin 20 de persoane în cadrul aceluiaşi hotel unde se vor fi cazaţi participanţii. Pe durata sesiunii de lucru vor fi asigurate pauzele de cafea şi prânzul pentru 20 de participanţi.

În ceea ce priveşte a doua întâlnire a Grupului de Coordonare care se va suprapune cu Întâlnirea tematică, va fi închiriată pentru două zile o sală cu o capacitate de cel puțin 40 de persoane în cadrul aceluiaşi hotel unde se vor fi cazaţi participanţii. Pe durata sesiunii de lucru vor fi asigurate pauzele de cafea şi prânzul pentru participanţi.

În ceea ce priveşte **Întâlnirea Generală Anuală CARIN**, în cadrul acesteia se vor reuni punctele de contact la nivel naţional ale membrilor reţelei, respectiv 57 de jurisdicţii şi 9 organizaţii internaţionale. De asemenea, vor participa şi câte doi reprezentanţi ai reţelelor similare de recuperare a creanţelor din Africa de Sud, Africa de Vest, Africa de Est, Asia de Vest şi Centrală, Asia-Pacific, Caraibe şi din America Latină. Astfel, se va asigura cazarea pentru două nopţi şi masa (mic dejun şi cină) pentru 147 de participanţi. De asemenea, va fi închiriată pentru trei zile o sală cu o capacitate de cel 180 de persoane în cadrul aceluiaşi hotel unde vor fi cazaţi participanţii. Pe durata sesiunii de lucru vor fi asigurate pauzele de cafea şi prânzul pentru 180 de participanţi. Totodată, se va asigura închirierea, pe parcursul celor 3 zile, unui număr de 4-6 săli având fiecare o capacitate de 40-30 de persoane.

**Întâlnirea tematică** va reuni reprezentanţii celor şapte reţele regionale inter-agenții de recuperare a creanțelor, respectiv ARIN-AP - Rețeaua Inter-agenții de Recuperare a Creanțelor Asia Pacific; ARIN-CARIB - Rețeaua Inter-agenții de Recuperare a Creanțelor Caraibe; ARIN-EA - Rețeaua Inter-agenții de Recuperare a Creanțelor Africa de Est; ARINSA - Rețeaua Inter-agenții de Recuperare a Creanțelor Africa de Sud; ARIN-WA - Rețeaua Inter-agenții de Recuperare a Creanțelor Africa de Vest; ARIN-WCA - Rețeaua Inter-agenții de Recuperare a Creanțelor Asia Vest şi Centrală; RRAG - Rețeaua Inter-agenții de Recuperare a Creanțelor America de Sud. Aşadar, li se va asigura cazarea pentru o noapte şi masa (mic dejun şi cină) celor 14 reprezentanţii ai celor şapte reţele regionale menţionate anterior.

În concluzie, pentru întâlnirile organizate în perioada 21 octombrie - 15 noiembrie 2019 se va asigura cazarea pentru o noapte şi masa (mic dejun şi cină) pentru 32 de participanţi, iar în următoarele două nopţi se va asigura cazarea şi masa (mic dejun şi cină) pentru 147 de participanţi. De asemenea, va fi închiriată pentru două zile o sală cu o capacitate de cel puțin 40 de persoane. Pentru următoarele trei zile va fi închiriată o sală cu o capacitate de cel 180 de persoane, precum şi un număr de 4-6 săli având fiecare o capacitate de 40-30 de persoane. Toate aceste săli urmează a fi în cadrul aceluiaşi hotel unde vor fi cazaţi participanţii. Pe durata sesiunilor de lucru vor fi asigurate pauzele de cafea şi prânzul pentru participanţi.

1. **OBIECTUL CONTRACTULUI** **Achiziție servicii de organizare evenimente pentru derularea activităţilor proiectului CARIN la Bucuresti - cod CPV 79952000-5 - Servicii organizare seminarii de lucru**
2. **SERVICIILE SOLICITATE SUNT URMĂTOARELE:**

**Activitatea 1:**

Serviciile necesare organizării acestei întalniri de lucru sunt următoarele :

* Închiriere sală de conferință: 2 zile x 20 persoane x 2 evenimente;
* Servicii de catering pentru masa de prânz: 20 persoane X 2 zile X 2 evenimente ;
* Pauze de cafea: 20 persoane X 3 pauze de cafea x 2 evenimente;
* Servicii de cazare şi cină: 18 participanți X 1 noapte cazare cu cină inclusă x 2 evenimente.
1. **Închiriere sală de conferinţă cu echipament tehnic pentru 2 zile** necesară pentru 20 persoane (perioade agreate 1-2 octombie 2019 sau 02-13 decembrie 2019, luni – vineri – zile lucrătoare).

Având în vedere importanța evenimentului, sunt vizate săli de conferință aflate în incinta unor hoteluri clasificate cu 4 stele, situate într-o locație ultracentrală, ușor accesibilă, în vederea asigurării accesului facil al participanților (la o distanță de maxim 2,5 - 3 km față de sediul ANABI din Bd. Regina Elisabeta nr. 3).

Sala de conferință va fi în incinta hotelului unde vor fi cazați participanții.

Sala de conferință trebuie să întrunească următoarele cerințe:

1. capacitate de cel puțin 20 de persoane, la standarde adecvate de spațiu pentru participanți (cel puțin 50 de cm între scaunele acestora);
2. structura și dimensiunea sălii să permită aranjamentul tip U shape închis;
3. să fie distinctă de sala de mese;
4. să fie disponibilă între ora 09:00 – 18:00 în zilele de desfășurare a evenimentelor;
5. asigurarea unui număr de minim 2 locuri de parcare puse la dispoziția participanților;
6. să nu aibă stâlpi interiori/alte elemente care pot limita vizibilitatea directă între participanți;
7. să aibă un spațiu special destinat înregistrării participanților, distribuirii de materiale, garderobă și grup sanitar în apropiere;
8. sala să aibă instalație de climatizare funcțională și silențioasă;
9. la locul de desfășurare a evenimentului trebuie să se permită postarea de afișe și roll-up-uri, care să conțină informații despre proiect pentru a asigura vizibilitatea proiectelor finanțate de UE. Nu se admite ca sala pentru organizarea evenimentelor să fie situată la subsol sau în spații fără aerisire.

Este necesară dotarea sălii de conferință cu următoarele echipamente tehnice:

* 1. acces internet wireless;
	2. sistem de sonorizare cu cel puțin o boxă audio;
	3. minimum 10 microfoane fixe şi minimum un microfon mobil;
	4. minimum un videoproiector și un ecran de proiecție;
	5. laptop cu aplicațiile software licențiate care să permită rularea de prezentări Power Point și formate video și audio, conectat la internet și la echipamentele tehnice (proiector, ecrane, sonorizare);
	6. flipchart;
	7. asistență tehnică și logistico-organizatorică pe toată durata şi la locaţia de desfășurare a evenimentelor.

**2. Servicii de catering (masa de prânz pentru 20 persoane)**

Servicii de catering pentru masa de prânz **cu meniu fix/prestabilit.**

Meniul trebuie să includă cel puțin următoarele: 3 feluri de aperitive diversificate; 2 feluri de supe/ciorbe; 3 feluri principale (2 feluri care să conțină carne de pui/porc/vită și 1 fel vegetarian); 3 feluri de salate; produse de panificație (pâine tradițională /chifle/baghete etc);3 feluri desert dulce și sărat; apă plată, apă minerală, băuturi răcoritoare (sucuri naturale și carbogazoase), cafea, ceai, fructe.

Fiecare fel de mâncare trebuie să ofere și alternativa unui meniu vegetarian.

**Observație**

Mesele de prânz vor fi organizate conform agendei evenimentului.

Meniul *va fi echilibrat și adecvat evenimentului de protocol organizat* și de participanții

reţelelor similare de recuperare a creanţelor care provin din Africa de Sud, Africa de Vest, Africa de Est, Asia de Vest şi Centrală, Asia-Pacific, Caraibe şi din America Latină.

Operatorul economic va ține cont de restricțiile culinare impuse de religia participanților care provin țări asiatice/africane.

Meniul propus va fi detaliat în oferta transmisă de operatorul economic.

Meniul propus în ofertă va fi definitivat de comun acord între părți cu cel puțin 3 zile înaintea evenimentului.

Meniul final va avea revizuiri care să nu influențeze costul din ofertă.

**3. Pauze de cafea pentru 20 persoane**

Pe parcursul celor două zile, a fiecărui din cele două evenimente, va fi necesară asigurarea a trei pauze de cafea (apă plată/minerală la sticle de 0,5l, ceai, cafea și produse de patiserie dulci și sărate), conform agendei de lucru a evenimentelor.

Se solicită o pauză de cafea în prima zi și două pauze de cafea în ziua următoare.

Prestatorul de servicii va asigura tot echipamentul și suportul logistic necesar pauzelor de cafea – termos/expresor, lingurițe, farfurii, pahare, cești etc.

Pauzele de cafea se vor asigura într-un spațiu adecvat, în incinta locațiilor de desfășurare a evenimentelor, cât mai aproape de sălile unde se desfășoară sesiunile de dezbateri.

4.**Servicii de cazare şi cină pentru 18 participanți X 1 noapte cazare cu cină inclusă**

Serviciile de cazare vor fi asigurate într-un hotel de 4\*, situat în apropiere de sediul ANABI situat în Bd. Regina Elisabeta nr 3, o noapte de cazare în cameră single cu mic dejun inclus pentru 18 persoane.

Cazarea participanților va fi asigurată în cadrul aceleaiași locații unde se va organiza și seminarul de lucru pentru această activitate..

Întâlnirea va avea loc în perioada agreată 1-2 octombrie 2019 sau 2 - 13 decembrie 2019 (luni – vineri, zile lucrătoare).

Operatorul economic va transmite oferta pentru ambele perioade agreate.

Datele exacte vor fi stabilite ulterior de autoritatea contractantă cu cel puțin 30 de zile înaintede desfășurarea evenimentului.

Servicii de catering pentru cină vor respecta cerințele precizate la pct. 2 **-** Servicii de catering (masa de prânz pentru 18 persoane).

Cina va fi organizată cu ***meniu fix/prestabilit.***

**NOTĂ.** Achizitorul, după data stabilirii ofertei câștigătoare, își rezervă dreptul de a viziona locația pentru a se verifica dacă aceasta corespunde cerințelor minime stabilite de acesta.

**Activitatea 2:**

Serviciile solicitate sunt următoarele :

Închiriere săli (inclusiv dotările tehnice aferente): o sală pentru conferință pentru aproximativ 180 persoane și 4-6 săli pentru 40-30 persoane;

Servicii de catering pentru masa de prânz: 180 persoane X 3 zile;

Pauze de cafea: 180 persoane X 5 pauze x 3 zile;

Servicii de cazare şi cină: 147 participanți X 2 nopți cu 2 cine;

Cea de a 2-a cină va fi organizată într-o locație distinctă situată în apropierea hotelului pentru 147 de persoane.

**1. Închiriere săli (inclusiv dotările tehnice aferente): o sală pentru conferință pentru aproximativ 180 persoane și 4-6 săli pentru 40-30 persoane**

Activitatea se derulează în intervalul 21 octombrie – 15 noiembrie 2019 (luni – vineri, zile lucrătoare).

Perioada va fi selectată în funcție de disponibilitatea hotelurilor care vor asigura serviciile solicitate, la propunerea organizatorului evenimentului.

Datele exacte vor fi stabilite ulterior de autoritatea contractantă cu cel puțin 30 de zile înaintede desfășurarea evenimentului.

Servicii de închiriere sală de conferinţă pentru 3 zile de eveniment pentru aproximativ 180 persoane, precum şi 4- 6 săli de work-shop-uri pentru aproximativ 40-30 persoane fiecare, inclusiv asigurarea dotărilor cu echipamente tehnice, în perioada agreată de autoritatea contractantă.

Având în vedere importanța evenimentului, sunt vizate săli de conferință aflate în incinta unor hoteluri clasificate cu 5 stele, situate într-o locație ultracentrală, ușor accesibilă, în vederea asigurării accesului facil al participanților.

Sălile de conferință și serviciile de cazare vor fi asigurate într-un hotel de 5\*, situat într-o locație ultracentrală (la o distanță de maxim 2,5 - 3 km față de sediul ANABI din Bd. Regina Elisabeta nr. 3).

Sala de conferință precum şi cele 4-6 săli de work-shop-uri vor fi în incinta aceluiasi hotel.

Sala de conferință trebuie să întrunească următoarele cerințe:

a. capacitate de cel puțin 180 de persoane, la standarde adecvate de spațiu pentru participanți (cel puțin 50 de cm între scaunele acestora);

b. structura și dimensiunea sălii să permită aranjamentul tip amfiteatru;

c. să aibă un spațiu destinat prezidiului/vorbitorilor, vizibil din toate colțurile sălii;

d. să fie distinctă de sala de mese;

e. să fie disponibilă între ora 09:00 – 18:00 zilnic;

f. asigurarea unui număr de minim 30 locuri de parcare puse la dispoziția participanților;

g. locația să fie accesibilă tuturor participanților;

h. să nu aibă stâlpi interiori/alte elemente care pot limita vizibilitatea directă între participanți;

i. să aibă un spațiu special destinat înregistrării participanților, distribuirii de materiale, garderobă și grup sanitar în apropiere;

j. sala să aibă instalație de climatizare funcțională și silențioasă.

k. la locul de desfășurare a evenimentului trebuie să se permită postarea de afișe și roll-up-uri, care să conțină informații despre proiect pentru a asigura vizibilitatea proiectelor finanțate de UE. Nu se admite ca sala pentru organizarea evenimentului să fie situată la subsol sau în spații fără aerisire.

Este necesară dotarea sălii de conferință cu următoarele echipamente tehnice:

1. acces internet wireless;
2. sistem de sonorizare cu cel puţin 4-6 boxe şi microfoane fixe şi mobile;
3. minimum 5 microfoane fixe şi minimum 10 microfoane mobile;
4. minimum un videoproiector și un ecran de proiecție;
5. laptop cu aplicațiile software licențiate care să permită rularea de prezentări Power Point și formate video și audio, conectat la internet și la echipamentele tehnice (proiector, ecrane, sonorizare);
6. sistem monitoare amplasat pentru asigurarea vizionării de către participanți a prezentărilor susținute în cadrul evenimentului (cel putin 2 display-uri tip TV);
7. asistență tehnică și logistico-organizatorică pe toată durata şi la locaţia de desfășurare a evenimentului.

Se solicită aranjament floral specific activităților de protocol pentru activitatea 2 - sala de conferință pentru cele trei evenimente (1 aranjament/zi), flori albe 70% pondere și verdeață 30% pondere, aranjament în suport.

Se solicită pentru masa de la prezidiu apă si pahare din sticlă ( estimat pentru 10 persoane).

Cele 4-6 săli de work-shop-ur**i** trebuie să întrunească următoarele cerințe:

1. să se afle în aceeaşi locaţie în care se află sala de conferinţe descrisă mai sus;
2. capacitate de cel puțin 40-30 de persoane, la standarde adecvate de spațiu pentru participanți (cel puțin 50 de cm între scaunele acestora);
3. structura și dimensiunea sălii să permită aranjamentul tip U shape închis;
4. să fie distinctă de sala de mese;
5. să fie disponibilă între ora 09:00 – 18:00 zilnic;
6. acces internet wireless;
7. să nu aibă stâlpi interiori/alte elemente care pot limita vizibilitatea directă între participanți;
8. sala să aibă instalație de climatizare funcțională și silențioasă.
9. la locul de desfășurare a evenimentului trebuie să se permită postarea de afișe și roll-up-uri, care să conțină informații despre proiect pentru a asigura vizibilitatea proiectelor finanțate de UE. Nu se admite ca sălile pentru organizarea evenimentului să fie situate la subsol sau în spații fără aerisire.

Este necesară dotarea fiecărei săli cu următoarele echipamente tehnice:

a) sistem de sonorizare cu cel puțin o boxă audio;

b) minimum 10 microfoane fixe şi minimum 2 microfoane mobile;

 c) minimum un videoproiector și un ecran de proiecție;

 d) laptop cu aplicațiile software licențiate care să permită rularea de prezentări Power Point și formate video și audio, conectat la internet și la echipamentele tehnice (proiector, ecrane, sonorizare);

 e) asistență tehnică și logistico-organizatorică pe toată durata şi la locaţia de desfășurare a evenimentului.

Obs: Achizitorul, după data stabilirii ofertei câștigătoare, își rezervă dreptul de a viziona locațiile pentru a se verifica dacă aceasta corespunde cerințelor minime stabilite de acesta.

**2. Asigurare servicii de catering (masa de prânz şi pauze de cafea)**

Servicii de catering pentru masa de prânz (tip bufet suedez), precum şi pauze de cafea.

Se vor asigura mese şi pauze de cafea pentru participanții la eveniment, după cum urmează:

Masa de prânz (tip bufet suedez) organizată pentru participanţi, în fiecare zi a fiecărui eveniment, trebuie să includă cel puțin următoarele: 3 feluri de aperitive diversificate; 2 feluri de supe/ciorbe; 3 feluri principale (2 feluri care să conțină carne de pui/porc/vită și 1 fel vegetarian); 3 feluri de salate; produse de panificație (pâine tradițională /chifle/baghete etc);3 feluri desert dulce și sărat; apă plată, apă minerală, băuturi răcoritoare (sucuri naturale și carbogazoase), cafea, ceai, fructe.

Fiecare fel de mâncare trebuie să ofere și alternativa unui meniu vegetarian.

**Observație**

Mesele de prânz vor fi organizate conform agendei evenimentului.

Meniul va fi echilibrat și adecvat evenimentului de protocol organizat și de participanții

reţelelor similare de recuperare a creanţelor care provin din Africa de Sud, Africa de Vest, Africa de Est, Asia de Vest şi Centrală, Asia-Pacific, Caraibe şi din America Latină.

Operatorul economic va ține cont de restricțiile culinare impuse de religia participanților care provin țări asiatice/africane.

Meniul propus va fi detaliat în oferta transmisă de operatorul economic.

Meniul propus în ofertă va fi definitivat de comun acord între părți cu cel puțin 3 zile înaintea evenimentului. (Meniul va avea revizuiri care să nu influențeze costul din ofertă).

Furnizorul de servicii de catering va asigura tot echipamentul și suportul logistic necesar servirii prânzului (de exemplu, veselă, fețe de masă etc.), precum şi prezența pe durata acțiunii a cel puțin unui reprezentant al acestuia.

Pe parcursul celor două zile va fi necesară asigurarea a cinci pauze de cafea (apă plată/minerală la sticle de 0,5 l, ceai, cafea și produse de patiserie dulci și sărate), conform agendei de lucru a evenimentelor.

Furnizorul de servicii de catering va asigura tot echipamentul și suportul logistic necesar pauzelor de cafea – termos/expresor, lingurițe, farfurii, pahare, cești etc.

Pauzele de cafea se vor asigura într-un spațiu adecvat, în incinta locațiilor de desfășurare a evenimentelor, cât mai aproape de sălile unde se desfășoară sesiunile de dezbateri.

**3. Cazarea participanţilor şi servicii de catering pentru cină**

Serviciile de cazare vor fi asigurate în hotel de 5\*, situat într-o locație ultracentrală (la o distanță de maxim 2,5- 3 km față de sediul ANABI din Bd. Regina Elisabeta nr. 3) două nopți de cazare în cameră single cu mic dejun inclus pentru aproximativ 180 persoane necesare Activității 2.

Servicii de cazare şi cină: 147 participanți X 2 nopți de cazare și cină.

Activitatea se derulează consecutiv perioada agreată de autoritatea contractantă este în intervalul 21 octombrie – 15 noiembrie 2019 (luni – vineri, zile lucrătoare).

Datele exacte vor fi stabilite ulterior de autoritatea contractantă.

În cazul în care locația nu permite cazarea tuturor participanților în același hotel (hotel clasificat cu 5\*), se acceptă și cazarea participanților într-o locație similară din punct de vedere al clasificării situată în apropiere (locație care să nu necesite transportul participanților) sau în camere cu regim hotelier de 4\* **(maxim 30% din numărul participanților).**

**O cină** va fi organizată tip bufet suedez și trebuie să includă cel puțin următoarele: 3 feluri de aperitive diversificate; 2 sortimente supe/ciorbe; 3 feluri principale (2 feluri care să conțină carne de pui/porc/vită și 1 fel vegetarian); 3 feluri de salate; panificație (pâine tradițională /chifle/baghete etc);3 feluri desert dulce și sărat; fructe, apă plată, apă minerală, băuturi răcoritoare (sucuri naturale și carbogazoase), cafea, ceai.

Băuturi alcoolice: vin alb/roșu/roze conform solicitării fiecărui participant; preferabil băuturi de producție românească), estimat 250 ml/persoană.

**Cina aferentă celei de-a doua seri va fi organizată într-o locație diferită de unitatea de cazare pentru un număr estimat de 147 participanți cu meniu fix/prestabilit.**

Cina va fi organizată conform agendei evenimentului, în intervalul orar estimativ 19.00-22.00;

Se solicită un restaurant cu specific tradițional românesc, locație situată într-o zonă istorică sau clădire istorică reprezentativă pentru oraș care să permită promovarea tradițiilor românești și accesul facil pentru participanți;

Se solicită ca locația (încăperea /crama) să fie dedicată exclusiv evenimentului în intervalul orar solicitat;

Nu se solicită program artistic.

Ofertantul va prezenta **trei variante de restaurant** unde poate fi organizată cina aferentă celei de-a doua seri, (**restaurant situat în apropierea unității de cazare propusă în ofertă care să permită deplasarea participanților fără transport auto).**

Ulterior alegerii unui restaurant de către beneficiar, ofertantul câștigător va prezenta două variante de meniu pentru cină care să îndeplinească condițiile din caietul de sarcini și cele din oferta stabilită câștigătoare, iar beneficiarul va stabili meniul final.

Aceasta trebuie să includă: un aperitiv diversificat; un fel principal (felul principal va conține carne de pui/vită/peşte, garnitură şi salată) și desert; fructe la dispoziția tuturor participanților (fructele nu sunt considerate desert).

**Nu se admite meniul care să conțină *carne de porc pentru această cină.***

Băuturi:

- băuturi fără alcool: apă plată și minerală, băuturi răcoritoare (sucuri naturale) și carbogazoase;

- băuturi alcoolice (băuturi tip aperitiv pentru întâmpinarea participanților: vișinată /țuică/palincă de prune 40 ml/persoană și băuturi pentru dejun: vin alb/roșu estimat 300 ml/persoană conform solicitării fiecărui participant; preferabil băuturi de producție românească).

- alte tipuri: cafea expresso/ specialități cafea, ceai;

**Activitatea 3:**

Baremul pentru închiriere sală este detaliat la Activitatea 1 deoarece se derulează concomitent Activitatea 3 cu Activitatea 1.

Servicii de catering pentru masa de prânz: 14 persoane x 1 zi;

Pauze de cafea: 14 persoane x 1 pauză de cafea;

Servicii de cazare şi cină: 14 participanți x 1 întâlnire (o noapte cazare) x o cină.

Serviciile de catering pentru masa de prânz şi pauza de cafea vor respecta condiţiile stipulate pentru Activitatea 1.

Servicii de cazare şi cină: 14 participanți X o noapte cazare cu cină.

Serviciile de cazare vor fi asigurate în hotel de 5\*, situat într-o locație ultracentrală (la o distanță de maxim 2,5- 3 km față de sediul ANABI din Bd. Regina Elisabeta nr. 3) în acelaşi hotel în care vor fi organizate Activităţile 1 şi 2.

Se solicită cină tip bufet suedez, având în vedere faptul că, pe lângă cei 14 participanţi la Activitatea 3, vor servi cina şi cei 18 participanţi de la Activitatea 1 **(se vor respecta cerințele menţionate anterior pentru cină organizată tip bufet suedez)**.

Varianta finală a tipului de meniu va fi agreată de părți cu cel puțin 30 de zile înainte de începerea evenimentului.

**Obs: Achizitorul, după data stabilirii ofertei câștigătoare, își rezervă dreptul de a viziona locația pentru a se verifica dacă aceasta corespunde cerințelor minime stabilite de acesta.**

**Datorită specificului activității derulate, unii dintre participanții la eveniment pot infirma participarea lor cu puțin timp înainte de începerea evenimentului, impunându-se astfel anularea serviciilor necesare comandate pentru aceștia. Prestatorul va anula rezervarea, fără a percepe penalizări în acest sens.**

**Agenda evenimentului și lista participanților vor fi transmise operatorului economic stabilit câștigător cu cel puțin 5 zile lucrătoare înaintea începerii acestuia.**

Alte cerințe solicitate de autoritatea contractantă operatorilor economici:

* *să asigure o servire exemplară a invitaților participanți la eveniment;*
* *să-si asume responsabilitatea asupra condițiilor de igienă si a calității produselor alimentare servite, precum și a băuturilor;*
* *să asigure toate dotările necesare organizării evenimentului (ex: mese necesare pentru servire masa/cafea/tratații, cu fețe de masă adecvate evenimentului, veselă și tacâmuri din materiale adecvate evenimentului, etc.). Se va evita vesela din material plastic și tacâmurile din material plastic pentru serviciile de cattering.*
* *să asigure tratații adecvate evenimentului de protocol organizat.*
* *să asigure meniu pentru persoane cu restricții culinare (în cazul în care vor fi solicitate de participanți)*

**Baremele maxime pentru serviciile solicitate sunt**:

Activitatea 1:

Închiriere sală (inclusiv dotările tehnice aferente): 200 EUR/zi X 2 zile x 2 evenimente = 800 EUR (fără TVA) = 4.000 RON (fără TVA);

Servicii de catering pentru masa de prânz: 20 persoane X 2 zile X 2 evenimente X 20 EUR/persoană = 1.600 EUR (fără TVA) = 8.000 RON (fără TVA);

Pauze de cafea: 20 persoane X 3 pauze X 2 evenimente X 2 EUR = 240 EUR (fără TVA) = 1.200 RON (fără TVA);

Servicii de cazare şi cină: 18 participanți X 3 întâlniri (1 noapte cazare) X 200 EUR/noapte și cină = 7.200 EUR (fără TVA) = 36.000 RON (fără TVA).

Activitatea 2:

Închiriere săli (inclusiv dotările tehnice aferente): 3.200 EUR/zi X 3 zile = 9.600 EUR (fără TVA) = 48.000 RON (fără TVA);

Servicii de catering pentru masa de prânz: 180 persoane X 3 zile X 20 EUR = 10.800 EUR (fără TVA) = 54.000 RON (fără TVA);

Pauze de cafea: 180 persoane X 5 pauze X 2 EUR = 1.800 EUR (fără TVA) = 9.000 RON (fără TVA);

Servicii de cazare şi cină: 147 participanți X 2 nopți X 200 EUR/ noapte și cină= 58.800 EUR (fără TVA) = 294.000 RON (fără TVA).

Activitatea 3:

Baremul pentru închiriere sală este detaliat la Activitatea 1 deoarece se derulează concomitent Activitatea 3 cu Activitatea 1.

Servicii de catering pentru masa de prânz: 14 persoane X 1 zi X 20 EUR/persoană = 280 EUR (fără TVA) = 1.400 RON (fără TVA);

Pauze de cafea: 14 persoane X 1 pauză X 2 EUR = 28 EUR (fără TVA) = 140 RON (fără TVA);

Servicii de cazare şi cină: 14 participanți X 1 întâlnire (o noapte cazare) X 200 EUR/noapte și cină = 2.800 EUR (fără TVA) = 14.000 RON (fără TVA).

**NOTĂ**. Baremele unitare menționate anterior sunt maxime în euro fără TVA conform bugetului proiectului și nu pot fi depășite (*curs de schimb 5 lei/euro).*

Plata serviciilor prestate se va efectua în lei la cursul BNR din data emiterii facturii fiscale.

Perioada pentru desfășurarea evenimentului aferent Activității 2 va fi selectată în funcție de disponibilitatea hotelurilor care vor asigura serviciile solicitate. Perioada exactă și locația urmează a fi confirmate cu cel puțin 30 zile înainte de desfășurarea evenimentului.

Oferta va fi întocmită în lei.

Conform art. 291 alin. 3 lit. d) şi e) din Codul fiscal, pentru servicii cazare si catering, cota TVA este de 5%.

1. Rețeaua Camden Inter-agenții de Recuperare a Creanțelor (CARIN) este o reţea informală de puncte de contact şi un grup de cooperare responsabil cu privire la toate aspectele legate de confiscarea produselor provenite din săvârşirea de infracţiuni. Reţeaua beneficiază de expertiza practicienilor din 57 de jurisdicţii (spre exemplu: SUA, Israel, Canada, Turcia etc.) şi din 9 organizaţii internaţionale, fiind conectată cu reţele similare de recuperare a creanţelor din Africa de Sud, Africa de Vest, Africa de Est, Asia de Vest şi Centrală, Asia-Pacific, Caraibe şi din America Latină. [↑](#footnote-ref-2)
2. Activitatea reţelei CARIN este condusă de un Grup de coordonare (Steering Group) care are maxim nouă membri, dintre aceștia, anual, un membru fiind ales președinte al rețelei. În cursul anului 2019, membrii Grupului de coordonare sunt Belgia, Irlanda, Guernsey, Olanda, Polonia, Marea Britanie, Statele Unite ale Americii şi Suedia, iar România, prin ANABI, deţine preşedinţia reţelei. [↑](#footnote-ref-3)